Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 1 Pv 167/14/6609	Rimavská Sobota, 2.5.2014
EEČ : 2-49-62-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: logistika
od 20.09.2013 do 22.04.2014 v XXXXX XXXXX a všade inde, kde sa zdržiaval si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 ods. 3 a nasl. Zákona o rodine číslo 36/2005 Zbierky zákonov a  ktorá mu bola uložená rozsudkom Okresného súdu XXXXX spisovej značky 2P/285/2007-15 z 25.07.2007 právoplatným a vykonateľným 14.11.2007 a to prispievať výživným na svojho syna XXXXX, nar. XXXXX v XXXXX, sumou vo výške po 1.000,-- Sk mesačne, t. j. po 33,19 € mesačne, vždy do 20-teho dňa toho ktorého mesiaca vopred do rúk matky dieťaťa XXXXX, nar. XXXXX, trvalým bydliskom XXXXX, XXXXX, XXXXX, aj napriek tomu, že za uvedené obdobie poberal a stále poberá invalidný dôchodok vo výške 177,70 € mesačne a taktiež pracoval a stále pracuje v XXXXX XXXXX, XXXXX,  čím mu vznikol za uvedené obdobie do 22.04.2014 dlh na zameškanom výživnom pre matku detí XXXXX, v zast. starej matky dieťaťa XXXXX, nar. 21.06.1951 v XXXXX, trvalým bydliskom XXXXX, XXXXX XXXXX dlh vo výške 231,14 €,

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX uznesením spisovej značky ORP-162/HN-RS-14 z 11.03.2014 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 30.04.2014 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Obvodného oddelenia PZ XXXXX na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86 písmeno a) Trestného zákona, za prečin zanedbania povinnej výživy podľa § 207 odsek 1 Trestného zákona, nakoľko zanikla trestnosť činu.

Preskúmaním spisového materiálu ako aj citovaného návrhu povereného príslušníka som zistila, že tento je dôvodný. 
		
Obvinený XXXXX pred povereným príslušníkom Obvodného oddelenia PZ XXXXX 22.04.2014 uviedol, že je pravdou, že si neplnil pravidelne vyživovaciu povinnosť na svojho syna XXXXX vo výške po 33,19 € mesačne a to hlavné z toho dôvodu, že si myslel, že syn XXXXX už skončil školu a teda, že skončila aj jeho vyživovacia povinnosť voči synovi. Dňa 04.04.2014 poslal na účet XXXXX 178,-- € a dnešného dňa ďalších 60,-- €, čím si dodatočne svoju vyživovaciu povinnosť splnil. Svoje protiprávne konanie oľutoval s tým, že viac sa takého činu nedopustí. 

Súčasťou vyšetrovacieho spisu je rozsudok Okresného súdu XXXXX spisovej značky 2P/285/2007-15 z 25.07.2007 právoplatný a vykonateľný 14.11.2007, ktorým bol XXXXX súdom zaviazaný prispievať výživným na svojho syna XXXXX, nar. XXXXX v XXXXXi, sumou vo výške po 1.000,-- Sk mesačne, t. j. po 33,19 € mesačne, vždy do 20-teho dňa toho ktorého mesiaca vopred do rúk matky dieťaťa XXXXX, nar. XXXXX, trvalým bydliskom XXXXX, XXXXX, XXXXX.

Svedkyňa a zároveň poškodená XXXXX v predmetnej trestnej veci splnomocnila svoju matku XXXXX k jej zastupovaniu v plnom rozsahu, čo sa týka vyživovacej povinnosti na svojho syna XXXXX pred orgánmi činnými v trestnom konaní, o čom svedčí plná moc XXXXX z 10.09.2008, ktorá je súčasťou vyšetrovacieho spisu. 

Na základe vyššie citovaného splnomocnenia bola k predmetnému skutku a prečinu 22.04.2014 povereným príslušníkom PZ XXXXX vypočutá ako svedkyňa a zároveň poškodená XXXXX, matka XXXXX. XXXXX vypovedala, že vo februári 2014 podala v mene svojej dcéry XXXXX trestné oznámenie na bývalého zaťa XXXXX, ktorý si od septembra 2013 neplnil pravidelne svoju vyživovaciu povinnosť voči svojmu synovi XXXXX, nar. XXXXX. Ďalej uviedla, že obvinený XXXXX jej 04.04.2014 uhradil na účet výživné vo výške 178,-- € a 22.04.2014 jej uhradil na účet výživné vo výške 60,-- €, čím si splnil dodatočne celú svoju vyživovaciu povinnosť do konca apríla 2014. Dieťa XXXXX núdzou netrpel, nakoľko sa o neho riadne stará a starala podľa svojich schopností a možností. Do vyšetrovacieho spisu taktiež predložila potvrdenie o návšteve školy, z ktorej je zrejmé, že XXXXX, nar. XXXXX, je žiakom III. C triedy SOŠ obchodu a služieb XXXXX. 

V priebehu skráteného vyšetrovania boli zadovážené do vyšetrovacieho spisu ďalšie listinné dôkazy a to doklady o úhrade zameškaného výživného obvineným XXXXX na účet XXXXX, rodný list dieťaťa XXXXX, správy ÚPSVaR Rimavská Sobota, XXXXX a Sociálnej poisťovne XXXXX na obvineného XXXXX, z ktorých je zrejmé, že XXXXX je poberateľom invalidného dôchodku vo výške 177,70 € mesačne, ako aj ďalšie dôkazy.  

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX od 20.09.2013 do konca apríla 2014 splnil svoju vyživovaciu povinnosť v plnej výške a uhradil zameškané výživné za dané obdobie matke dieťaťa XXXXX, ktorú v predmetnej trestnej veci na základe splnomocnenia zastupuje jej matka XXXXX s tým, že výživné za mesiac máj 2014 je súdom zaviazaný uhradiť do 20-teho dňa v tomto mesiaci a nakoľko o dieťa XXXXX v uvedenom období bolo riadne postarané zo strany jeho matky a starej matky a tento núdzou netrpel, som preto rozhodla tak, ako je to uvedené vo výrokovej časti tohto uznesenia.

Poučenie:

Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka